20. ΒΑΣΙΛΙΚΟΝ ΔΙΑΤΑΓΜΑ υπ’ αριθ.805 της 30/30 Δεκ. 1972 (ΦΕΚ. Α΄ 240) Περί καθορισμού των, κατά την παρ.1 του άρθρ.5 του Ν.Δ. 1147/1972, διατηρουμένων υπέρ του Νομάρχου Αττικής αρμοδιοτήτων επί αντικειμένων του Υπουργείου Δημ. Έργων και συστάσεως Συμβουλίου Δημοσίων Έργων εις την Νομαρχίαν Αττικής και τα διαμερίσματα αυτής. Έχοντες υπ’ όψιν: 1.Τας διατάξεις:α) Του άρθρ.5 του Ν.Δ. 1147/ 1972 «περί διοικήσεως της μείζονος Πρωτευούσης» και   β)   του   άρθρ.3   του   Ν.Δ.  532/1970   «περί  (Αντί της σελ.216,65)  Σελ.216,65(α) Τεύχος 530-Σελ.11 Νομαρχίες Αττικής 2.Γ.η.19-20 συμπληρώσεως των διατάξεων περί διοικητικής αποκεντρώσεως». 2.Την υπ’ αριθ.11300/Δ/5.7.1972 απόφασιν του Πρωθυπουργού (ΦΕΚ 473/Β΄/1972) «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών κλπ». 3.Την υπ’ αριθ.949/30.9.1972 γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ.728/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Δημοσίων Έργων, απεφασίσαμεν και διατάσσομεν: Άρθρ.1.-Εκ των αρμοδιοτήτων των Αναπληρωτών Νομαρχών-Προϊσταμένων των Διαμερισμάτων της Νομαρχίας Αττικής, περί ων προβλέπει το άρθρ.5 παρ. 1 του Ν.Δ.1147/1972, διατηρούνται υπέρ του Νομάρχου Αττικής, αι κάτωθι επί αντικειμένων του Υπουργείου Δημ. Έργων. 1.Παν θέμα αρμοδιότητος του Νομάρχου αναγόμενον εις την μελέτην και κατασκευήν των έργων του Ειδικού Ταμείου Μονίμων Οδοστρωμάτων Αθηνών (ΕΤΜΟΑ), του Οργανισμού Αποχετεύσεως Πρωτευούσης (Ο.Α.Π.), ως και των λοιπών δημοσίων έργων των εκτεινομένων εις πλείονα του ενός διαμερίσματα της Νομαρχίας Αττικής. 2.Αι κατά τον Α. Ν. 314/1968, ως ούτος ετροποποιήθη δια του Ν.Δ.1018/71, αρμοδιότητες εγκρίσεως κλπ σχεδίων πόλεων και καθορισμού όρων δομήσεως. 3.Αι κατά την πολεοδομικήν νομοθεσίαν αρμοδιότητες «Επιθεωρητού Δημοσίων Έργων». 4.Η κατά τον Α.Ν. 410/1968 απόφασις περί εξαιρέσεως από της κατεδαφίσεως αυθαιρέτων. 5.Η συγκρότησις του κατά το άρθρ.2 του παρόντος Συμβουλίου Δημοσίων Έργων Νομαρχίας Αττικής. Άρθρο.2.-1.Παρά τη Νομαρχία Αττικής συνιστάται Συμβούλιον Δημοσίων Έργων Νομαρχίας Αττικής αποτελουμένον εκ των κάτωθι: α)Του Δ/ντού της Δ/νσεως Εσωτερικών της Νομαρχίας. β)Του Δ/ντού της Δ/νσεως Τεχνικών Υπηρεσιών της Νομαρχίας. γ)Του Προϊσταμένου της Υπηρεσίας Ελέγχου Μονίμων Οδοστρωμάτων Μείζονος Πρωτευούσης. δ)Του Προϊσταμένου της Υπηρεσίας Ελέγχου Έργων Αποχετεύσεως Μείζονος Πρωτευούσης, και  Σελ. 216,66(α) Τεύχος 530-Σελ.12 ε)Ενός των Προϊσταμένων των εις τα Διαμερίσματα της Νομαρχίας Υπηρεσιών της Τεχνικής Υπηρεσίας Δήμων και Κοινοτήτων, οριζομένου υπό του Νομάρχου μετά του αναπληρωτού του, ομοίως εκ των Προϊσταμένων των αυτών Υπηρεσιών. 2.Οσάκις υπό του Συμβουλίου συζητούνται θέματα πολεοδομίας ή πολεοδομικών εφαρμογών αντί των υπό στοιχ. γ΄ και δ της προηγουμένης παραγράφου μελών, συμμετέχουν εις το Συμβούλιον ως τακτικά μέλη αυτού δύο εκ των Προϊσταμένων των Υπηρεσιών Πολεοδομίας των Διαμερισμάτων της Νομαρχίας Αττικής, οριζομένων υπό του Νομάρχου Αττικής μετά των αναπληρωτών των, λαμβανομένων επίσης εκ των Προϊσταμένων των Υπηρεσιών Πολεοδομίας των Διαμερισμάτων. 3.Τα υπό στοιχ. α έως και δ΄ της παρ.1 μέλη, ελλείποντα, απόντα ή κωλυόμενα αναπληρούνται υπό των νομίμων αναπληρωτών των. 4.Το Συμβούλιον Δημ. Έργων της Νομαρχίας Αττικής γνωμοδοτεί όπου, επί θεμάτων αρμοδιότητος της Νομαρχίας Αττικής, απαιτείται, κατά τας κειμένας διατάξεις, γνώμη του Συμβουλίου Δημοσίων έργων, απλή ή σύμφωνος ως και επί παντός τεχνικού θέματος εφ’ ου έχει αποφασιστικήν αρμοδιότητα ο Νομάρχης, εφ’ όσον την γνωμοδότησιν ταύτην ήθελε ζητήσει ούτος. 2.Γ.η.20 Νομαρχίες Αττικής Άρθρ.3.-1.Παρ’ εκάστω Διαμερίσματι της Νομαρχίας Αττικής συνιστάται Συμβούλιον Δημοσίων ΄Εργων Διαμερίσματος αποτελούμενον εκ των κάτωθι: α)Του Δ/ντού της Δ/νσεως Εσωτερικών του Διαμερίσματος. β)Του Προϊσταμένου της Δ/νσεως Τεχνικών Υπηρεσιών του Διαμερίσματος. γ)Του Προϊσταμένου της Υπηρεσίας Πολεοδομίας του Διαμερίσματος. δ)Του Προϊσταμένου του Τμήματος εκτελέσεως έργων της Δ/νσεως Τεχνικών Υπηρεσιών του Διαμερίσματος, και ε)Του Προϊσταμένου της Τεχνικής Υπηρεσίας Δήμων και Κοινοτήτων του Διαμερίσματος. 2.Τα κατά την προηγούμενην παράγραφον μέλη, ελλείποντα, απόντα ή κωλυόμενα αναπληρούνται υπό των νομίμων αναπληρωτών των. 3.Το Συμβούλιον Δημοσίων Έργων εκάστου Διαμερίσματος γνωμοδοτεί όπου, επί θεμάτων αρμοδιότητος Αναπληρωτού Νομάρχου-Προϊσταμένου Διαμερίσματος, απαιτείται, κατά τας κειμένας διατάξεις, γνώμη του Συμβουλίου Δημ. Έργων, απλή ή σύμφωνος ως και επί παντός τεχνικού θέματος εφ’ ου έχει αποφασιστικήν αρμοδιότητα ο Αναπληρωτής Νομάρχης-Προϊστάμενος του Διαμερίσματος, εφ’ όσον την γνωμοδότησιν ταύτην ήθελε ζητήσει ούτος. Άρθρ.4.-1.Αι διατάξεις του άρθρ.100 του Β.Δ.863/1960, «περί διαρθρώσεως του Υπουργείου Συγκοινωνιών και Δημ. Έργων κλπ». (ΦΕΚ 210/1960) εφαρμόζονται αναλόγως και επί των κατά τα προηγούμενα άρθρ.2 και 3 Συμβουλίων. Όπου εις τας διατάξεις ταύτας μνημονεύεται «ο Νομάρχης» νοείται δια τα Συμβούλια των Διαμερισμάτων ο Αναπληρωτής Νομάρχης-Προϊστάμενος του οικείου Διαμερίσματος. 2.Τα υπό του άρθρ.4 περίοδος Β΄ της υπ’ αριθ.Α.81177/20.9.1967 κοινής αποφάσεως του Αντιπροέδρου της Κυβερνήσεως και Υπουργών Οικονομικών,Εσωτερικών και Δημοσίων Έργων «περί διατηρήσεως Συμβουλίων και Επιτροπών αρμοδιότητος του Υπουργείου Δημ. Έργων» (ΦΕΚ Β΄ 586), προβλεπόμενα τμήματα του Περιφερειακού Συμβουλίου Δημ.Έργων δεν λειτουργούν δια την Νομαρχίαν Αττικής και τα Διαμερίσματα αυτής. Άρθρ.5.-Η έναρξις ισχύος του παρόντος θέλει καθορισθή κατά τας διατάξεις του άρθρ.12 του Ν.Δ.1147/1792. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 